
ŠAKIŲ RAJONO SAVIVALDYBĖS ADMINISTRACIJOS
SUDARGO SENIŪNIJA

2019-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

SUDARGO SENIŪNIJOS MISIJA - savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

SUDARGO SENIŪNIJOS VIZIJA - užtikrinti savivaldos plėtrą, sukurti sveiką, švarią, saugią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIAI TIKSLAI IR UŽDAVINIAI
Atsižvelgiant į Šakių rajono savivaldybės prioritetines kryptis, Sudargo seniūnijos iškelti tikslai buvo:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· švietimo kokybės gerinimas;
· efektyvaus viešojo valdymo sistemos sukūrimas;
· gyventojų užimtumo didinimas.

Šakių rajono savivaldybės administracijos Sudargo seniūnijos uždaviniai buvo:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas);
· vykdyti viešojo administravimo veiklos tobulinimo programas;
· organizuoti užimtumo didinimo programą.
Šakių rajono savivaldybės 2018–2024 metų strateginiame plėtros plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.
Šakių rajono savivaldybės 2019–2021-ųjų metų strateginis veiklos planas parengtas vadovaujantis strateginiame plėtros plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plėtros plane. Strateginio veiklos plano tikslų pasiekimai ir programų įgyvendinimas prisidėjo prie strateginiame plėtros plane nustatytų tikslų, uždavinių ir priemonių įgyvendinimo. Strateginiai plėtros plano tikslai buvo šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.

STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Šakių rajono savivaldybės administracijos Sudargo seniūnija, vykdydama savo veiklą, prisidėjo prie Šakių rajono savivaldybės strateginio 2019-2021 metų veiklos plano šių programų įgyvendinimo: 
1. Mokymosi visą gyvenimą, sporto ir jaunimo reikalų programa (kodas 01);
2. Valdymo programa (kodas 07);
3. Ūkio plėtros programa (kodas 12);
4. Socialinės ir sveikatos apsaugos programa (kodas 13).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengė ir teikė tarybos sprendimų, mero potvarkių arba administracijos direktoriaus įsakymų projektus seniūnijos klausimais, sprendė, rūpinosi kultūros - istorijos paminklų priežiūra, rinko jos kompetencijai priskirtus statistinius duomenis, išdavė įvairias pažymas seniūnijos gyventojams, vykdė gyventojų deklaravimo funkcijas, organizavo seniūnijos gyventojų sueigas, organizavo kapinių priežiūrą, išdavė leidimus laidoti, atliko įstatymų nustatyta tvarka notarinius veiksmus. Seniūnija rūpinosi vietinės reikšmės kelių būkle, nustatyta tvarka teikė valstybės ir savivaldybės institucijoms statistines žinias ir ataskaitas, atliko kitas tarybos sprendimu, mero potvarkiu ar administracijos direktoriaus įsakymus deleguotas funkcijas.
2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“ Sudargo seniūnijoje patvirtintos trys seniūnaitijos: Sudargo, Pervazninkų, Ročiškių.
DUOMENYS APIE SENIŪNIJĄ

	1.
	Seniūnijos plotas
	ha
	6814

	2.
	Bendras kelių ir gatvių ilgis
	km
	63

	3.
	Gatvių skaičius
	sk.
	23

	4.
	Valomų gatvių ir kelių plotas 
	km
	63

	5.
	Tvarkomų kapinių skaičius
	sk.
	12

	6.
	Rekreacinės teritorijos ir piliakalnių plotas
	ha
	17

	7.
	Seniūnijos prižiūrimų teritorijų plotas
	ha
	42

	8.
	Socialiai remtinų asmenų skaičius
	vnt.
	135

	10.
	Gatvės apšvietimo šviestuvų skaičiu
	vnt.
	109



SUDARGO SENIŪNIJOS 2019 METŲ VEIKLOS PLANO ĮGYVENDINIMO APŽVALGA

Įgyvendinant Sudargo seniūnijos 2019 metų veiklos planą buvo siekiama prisidėti prie Šakių rajono savivaldybės 2018-2024 metų strateginiame plėtros plane numatytų prioritetų įgyvendinimo:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

Sudargo seniūnija įgyvendino:
Šakių rajono savivaldybės strateginio 2019-2021 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ įgyvendinant priemonę „Objektų priežiūros vykdymas“ buvo lyginami, žvyruojami seniūnijos keliai, prižiūrėti 43 kilometrai seniūnijai priskirtų kelių ir gatvių, paskleista 300 m3 žvyro. Sniego valymas seniūnijos teritorijoje esančių kelių ir gyvenviečių gatvių buvo atliekamas pagal poreikį. Įsigytos dėžės žvyro-druskos mišiniui. Buvo vykdomas asfalto kelių duobių remontas, užtaisyta 150 m2 duobių, atnaujinta Rėžgalių kaimo kelio žvyro danga. 2019 m. keliai seniūnijoje buvo greideriuojami 4 kartus. Piliakalniuose ir rekreacinėje teritorijoje atnaujinti pėščiųjų takai. Įgyvendinat uždavinio „Kompleksiškai plėtoti ir puoselėti rekreacines teritorijas, želdynus bei kitas viešasias erdves, pritaikant jas turizmo poreikiams“ priemonę „Aplinkotvarkos darbų vykdymas seniūnijoje“ buvo seniūnijos teritorijoje gerinant apšvietimą atnaujinti 3 nauji, ekonomiškesni gatvių apšvietimo šviestuvai. Seniūnijos teritorijoje buvo atliekami šaligatvių, gatvių priežiūros ir valymo darbai. Želdinių plotai buvo prižiūrimi ir tvarkomi pagal poreikį. Kapinių ir kitų saugomų, bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Kapinėse atnaujinti 2 nameliai. Mokamas darbo užmokestis ir socialinis draudimas aplinkos išlaikymo darbuotojams. 
Šakių rajono savivaldybės strateginio 2019-2021 metų veiklos plano programos kodas 13 „Socialinės ir sveikatos apsaugos programa“ tikslų „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ įgyvendinant priemonę „Darbo su socialiai remtinomis šeimomis organizavimas“ buvo naudojamos lėšos transporto išlaikymui ir darbo priemonių pirkimui asmenims, kurie gauna socialines pašalpas. Visuomenei naudingai veiklai atlikti buvo pasitelkta 29 seniūnijos gyventojai, kurie atliko įvairius aplinkos priežiūros darbus. 2019 m. buvo įvertintos 33 atskirų šeimų (asmenų) gyvenimo sąlygos, bei poreikiai ir teikta savivaldybės administracijai siūlymai dėl socialinės paramos toms šeimoms reikalingumo. Pagal poreikį buvo lankomi ir prižiūrimi vieniši seneliai (7 asmenys), teikiama parama nepasiturintiems asmenims (135 asmenys). Viso per 2019 m. „PARAMOS“ programoje priimta 769 prašymai įvairioms išmokoms ir suteikta informavimo, bei konsultavimo paslauga.
Šakių rajono savivaldybės strateginio 2019-2021 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos uždavinio „Kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas)“ įgyvendinant šią priemonę „Socialinės paramos programos mokiniams vykdymas“ buvo skiriamos lėšos pavėžėjimui. Seniūnijos mikroautobusas pavėžėja mokinius į Kidulių pagrindinės mokyklos Martyno Sederevičiaus pagrindinio ugdymo skyrių. Per metus pagal patvirtintą maršrutą pravažiavo 23700 km ir pavėžėjo 27 mokinius.
Šakių rajono savivaldybės strateginio 2019-2021 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio priemonę „Vykdyti viešojo administravimo veiklos tobulinimo programas“ įgyvendinant priemonę „Savivaldybės veiklos pagrindinių funkcijų vykdymas“ lėšos buvo panaudojamos: ryšiams, transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui.
Šakių rajono savivaldybės strateginio 2019-2021 metų veiklos plano programos kodas 07 „Valdymo programa“ tikslo „Efektyvaus viešojo valdymo sistemos sukūrimas“ seniūnijos uždavinio įgyvendinant priemonę „Administracinės naštos mažinimo priemonės“ buvo dirbama su gyvenamosios vietos deklaravimo sistema (GVDS), - priimti 117 gyventojai, kuriems išduotos pažymos apie gyvenamąją vietą, priimtos atvykimo ir išvykimo deklaracijos, išnagrinėti prašymai ir priimti sprendimai dėl gyvenamosios vietos deklaravimo keitimo, naikinimo ir taisymo, įtraukti asmenys į gyvenamosios vietos nedeklaravusių asmenų apskaitą. Seniūnijos dokumentai gaunami, rengiami ir siunčiami per DVS programą (KONTORA). Pirkimai vykdomi per VIPIS (viešųjų pirkimų sistemą). Per EAIS (Elektroninio archyvo informacinę sistemą) sudarytas ir patvirtintas dokumentacijos planas, vedama 51 byla ir 27 registrai. 2019 metais išduota 35 pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduota 13 leidimų saugotinų medžių ir krūmų kirtimo, persodinimo ar kitokio pašalinimo, genėjimo darbams atlikti ir 22 leidimai laidoti. Atlikti 32 notariniai veiksmai.
Šakių rajono savivaldybės strateginio 2019-2021 metų veiklos plano programos kodas 12 „Ūkio plėtros programa“ seniūnijos tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ Įgyvendinant šią priemonę „Įgyvendinti užimtumo didinimo programą“ buvo vykdoma Sudargo seniūnijos gatvių, pakelių, takų tvarkymas, šaligatvių ir vietinės reikšmės kelių pakraščių priežiūra. Piliakalnių ir rekreacinės teritorijos tvarkymo darbai. Pjaunama žolė ir genimi medžiai, prižiūrimi želdiniai, įrengtas „Basakojų“ takas. Buvo įdarbinti pagal užimtumo didinimo programą 4 seniūnijos gyventojai, registruoti užimtumo tarnyboje ir jie aprūpinti būtinomis darbo priemonėmis.
Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, bendruomenių pirmininkais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
Įgyvendinant 2019 metų planą buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija atsakingai planavo  planuoti ir efektyviai naudojo finansinius, žmogiškuosius bei materialinius išteklius. 
Įgyvendinant Sudargo seniūnijos 2019 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai, suteikiama reikalinga informacija, išduotos pažymos, suteikiama reikalinga socialinė pagalba, deklaruojama gyvenamoji vieta ir kita. Seniūnijoje kuriama saugi ir švari aplinka bendruomenės nariams.


Seniūnė                                                                                                   Rita Grigaitienė

